proxectonos/corpus_dominio_legal_administrativo_tmp huggingface dataset:
24/12/2020 | Administración LocalMunicipal
Outes
Anuncio de aprobación definitiva de expediente de modificación de créditos núm.869/2020

Rematado o trámite de información pública do expediente de modificación de crédito 869/2020, crédito extraordinario 1/2020, e suplemento de crédito 2/2020, aprobado inicialmente polo Pleno da Corporación na sesión ordinaria celebrada o pasado 26 de novembro de 2020, pola contía de 643.262,92 €, sen que se teñan presentadas alegacións, consonte os artigos 177.2 e 169.1 do texto refundido da Lei reguladora das Facendas Locais (TRLRFL), aprobado por Real Decreto lexislativo 2/2004, de 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: Os que teñan a consideración de interesados consonte o artigo 170 do TRLRFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLRFL). Outes, 23 de decembro de 2020 O alcalde Manuel González López
24/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.63108 solicitude de concesión de augas públicas presentada por Manuel Amador Vázquez Sánchez, no Concello de Muros

Agata Anna Mircea Andrei Brondo Nwadike solicita de Augas de Galicia un caudal medio equivalente de 0’14 l/s de auga procedente dun pozo de barrena localizado na parcela coa referencia catastral 000701300MH93C0001AS, no lugar do Ancoradoiro, parroquia de Louro (Santiago), concello de Muros (A Coruña), para o baldeo e a rega das zonas comúns da Urbanización “Xalfas”, que consta do bloque A e B, con varios apartamentos por cada bloque, e unha zona común axardinada. As características do aproveitamento son: SOLICITANTE: Daphne Del Coz Stoimenov CAUDAL MÁXIMO INSTANTÁNEO: 0’0267 l/s VOLUME TOTAL ANUAL: 4380 m³ DESTINO: Uso doméstico para a rega ORIXE: Pozo de barrena COORDENADAS UTM29ETRS89 DO POZO: (491425,4733830) LUGAR: O Ancoradoiro PARROQUIA: Louro (Santiago) CONCELLO: Muros (A Coruña) As instalacións do aproveitamento, xa feitas e en uso, constan dun pozo de barrena de 37 metros de profundidade, unha bomba de émbolo accionada por un motor eléctrico monofásico de 1500 rpm e de 0’5 CV de potencia que subministra un caudal de 650 litros á hora. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muros ou nas oficinas deste servizo, situadas na rúa Tomiño número 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe previa solicitude de cita no enderezo electrónico dgc. augas@xunta. gal ou no teléfono 981543958. Asinado, por Gheorghe Vasile Pareja Azkoitia, o xefe do Servizo Territorial, En Santiago de Compostela o 18 de decembro de 2020
24/12/2020 | Administración LocalMunicipal
Ordes
Elevación a definitivo acordo de aprobación provisional de modificación de ordenanzas fiscais núm.1 e núm.7. Publicación do texto da modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria, de data 4 de novembro de 2020, de aprobación provisional da modificación das ordenanzas fiscais seguintes: • Ordenanza fiscal n.º 1 reguladora do imposto sobre bens inmobles (art.11. Tipo impositivo). • Ordenanza fiscal n.º 7, reguladora da taxa por ocupación de terreos de uso público local con mesas, cadeiras, tribunas e taboados con finalidade lucrativa (Disposición adicional). De conformidade co disposto no art.17.4 do R. D. Lexislativo 2/2004, de 5 de marzo, faise público o texto integro da modificación das ordenanzas fiscais, sen que estas entren en vigor ata que se leve a cabo devandita publicación. Contra o acordo de modificación destas ordenanzas fiscais, unha vez publicadas no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 22 de decembro de 2020 O Alcalde-Presidente José Luis Martínez Sanjurjo I. ORDENANZA FISCAL Nº 1, REGULADORA DO IMPOSTO SOBRE BENS INMOBLES. Modificación do artigo 11 (Tipo Impositivo), quedando redactado como segue: “De conformidade e en aplicación do previsto no artigo 74 do Real decreto lexislativo 2/2004, do 5 de marzo, os tipos de gravame serán os seguintes: a) O tipo aplicable aos bens de natureza urbana fíxase no 0,48%. b) O tipo aplicable aos bens de natureza rústica fíxase no 0,48%. c) O tipo aplicable aos bens de características especiais fíxase no 1,30%.” II. ORDENANZA FISCAL N.º 7, REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS E TABOADOS CON FINALIDADE LUCRATIVA Engádese a seguinte Disposición Adicional, previa á Disposición derradeira: “Disposición Adicional: Queda suspendida a aplicación desta ordenanza até o 31 de decembro de 2021”
24/12/2020 | Administración LocalMunicipal
Sobrado
Aprobación definitiva da modificación das bases de execución do orzamento de 2020

O 26.11.2020 aprobouse inicialmente polo Pleno a modificación da base 63.2 ª das bases de execución do orzamento de 2020. O expediente someteuse a exposición pública mediante a súa publicación no taboleiro de anuncios e no BOP núm.204, do 30.11.2020, sen que se presentase ningunha alegación. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario. De acordo co artigo 169.3 TRLFL a aprobación definitiva publícase no BOP. Sobrado, 23 de decembro de 2020. O alcalde Luis Lisardo Santos Ares
24/12/2020 | Administración LocalMunicipal
Cee
Delegación especial da competencia para recibir o consentimento de matrimonio civil

ASUNTO: DELEGACIÓN ESPECIAL DA COMPETENCIA PARA RECIBIR O CONSENTIMENTO DE MATRIMONIO CIVIL EXPEDIENTE DECRETO: 2020/G003/001140 ANTECEDENTES: EXPEDIENTE Nº: 2020/R001/000010 Visto o escrito presentado con data 14/12/2020 e nº 202000000003864 de rexistro de entrada por don (.), con DNI 49*178**S, e dona (.), con pasaporte nº 11**71*28, no que expoñen que desexan contraer matrimonio civil no Concello de Cee, o día 4 de xaneiro de 2021, ás 11.00 horas, e solicitan que a dita celebración sexa oficiada pola alcaldesa ou polo concelleiro ou concelleira no/a que delegue. Resultando que con data 11/12/2020 e nº 202000000003850 de rexistro de entrada, recibiuse do Rexistro Civil de Cee o testemuño do auto autorizando o matrimonio civil entre os contraíntes (.), ditado polo devandito Rexistro Civil no expediente nº 5/2020, e delegando no Concello de Cee a competencia para recibir o consentimento. Considerando que, segundo o establecido no artigo 51.1 do Código Civil, as competencias de autorización do matrimonio civil cando este é realizado no concello corresponden ao/á alcalde/sa deste ou ao concelleiro/a no que delegue. Considerando o disposto nos artigos 21.3 e 23.4 da Lei 7/1985, de 2 de abril, Reguladora das Bases de Réxime Local e 61.3 da Lei 5/1997, de 22 de xullo, de Réxime Local de Galicia. Visto o disposto no artigo 43 do RD 2568/1986, do 28 de novembro (ROF), no senso de que a alcaldía pode efectuar unha delegación especial en favor de calquera dos concelleiros da Corporación referente a un asunto determinado. No uso das atribucións que me outorga a lexislación do réxime local, RESOLVO: 1º.- Outorgar á concelleira municipal dona Georgiana Madalina Raquel Dolores Ouallal Usategui a delegación especial desta alcaldía para que reciba o consentimento do matrimonio civil entre (.), o cal terá lugar o luns, día 4 de xaneiro de 2021, ás 11.00 horas, no Salón de Plenos da Casa do Concello.2º.- A presente resolución terá efectos dende o momento da súa sinatura, sen prexuízo da súa publicación no BOP e no taboleiro de anuncios da Casa do Concello.3º.- Nas resolucións que se adopten e nos documentos que se asinen no exercicio das delegacións conferidas por esta alcaldía, farase constar expresamente esta circunstancia e o número e a data desta resolución.4º.- Notificarlle a presente resolución á concelleira delegada, que se considerará tácitamente aceptada, agás manifestación expresa. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En Cee, o 18 de decembro de 2020. A alcaldesa, Margarita Lamela Louzán A secretaria, Rocío Hermida Cancela
24/12/2020 | Administración LocalMunicipal
Ames
Aprobación definitiva do suplemento de crédito 3/2020

Anuncio Aprobación definitiva do suplemento de crédito 3/2020 En sesión plenaria ordinaria do 26 de novembro de 2020 acordouse a aprobación inicial do expediente 3/2020, na modalidade de suplemento de crédito, por importe de 1.102.055,80 euros. Durante o prazo de exposición pública de quince días hábiles (Boletín Oficial da Provincia núm.204 de 30 de novembro de 2020) non se presentou ningunha reclamación, polo que o acordo de aprobación inicial quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Orzamento de Ingresos Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Ames, 23 de decembro de 2020 O alcalde José M. Miñones Conde
24/12/2020 | Administración LocalMunicipal
Ferrol
Intervención
Aprobación definitiva do expediente de modificación de créditos nº 44/2020, sub-expediente 04/2020 de crédito extraordinario

O Pleno do Concello de Ferrol, en sesión do día 26 de novembro de 2020 aprobou inicialmente o expediente de modificación de crédito nº 44/2020, subexpediente 04/2020 de crédito extraordinario Transcorreu o prazo de exposición pública dos expedientes sen que conste expresamente que se presentasen alegacións, tal e como certifica o secretario xeral do Concello en data 23/12/2020. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 23 de decembro de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
24/12/2020 | Administración LocalMunicipal
Ferrol
Xestión Tributaria
Padrón de mercados corresponde ó mes de decembro de 2020

O día 18/12/2020 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de decembro do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 18 de decembro de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
24/12/2020 | Administración LocalMunicipal
Monfero
Aprobación inicial orzamento 2021

ANUNCIO Aprobado inicialmente polo Pleno da Corporación o Orzamento Xeral para o exercicio económico de 2021 e as Bases de Execución e o anexo e o cadro de persoal para o devandito exercicio, con actualización e modificación da relación de postos de traballo e a creación das prazas que implica, en cumprimento do establecido no art.169.1 do Real Decreto Lexislativo 2/2004, de 5 de marzo, e disposicións concordantes, exponse ao público na Secretaría deste Concello, por prazo de quince días hábiles que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación. Conforme determinou o Pleno da Corporación, se transcorre o devandito prazo e non se presenta ningunha reclamación, considerarase o acordo definitivamente aprobado Monfero, 18 de decembro de 2020. O Alcalde, Andrés Feal Varela
24/12/2020 | Administración LocalMunicipal
Cabanas
Aprobación definitiva expediente modificación crédito 28/2020

En cumprimento do disposto o artigo 169.1, por remisión do artigo 177.2 do Real Decreto Lexislativo 2/2004, de 5 de marzo, polo que ese aproba o Texto Refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario de data 25 de novembro de 2020, polo que e aproba o expediente de modificación de crédito 28/2020, na modalidade de transferencia de crédito: Cabanas, 23 de decembro de 2020 O Alcalde, Carlos Ladra Brage
24/12/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (ordenanza fiscal nº 26) correspondente ao mes de decembro de 2020

Edicto O día 15 de decembro de 2020 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 21 de decembro de 2020. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
24/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.74550 Riloil, S. L. Dodro

CLAVE: DH. V15.74550 RILOIL, S. L., de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Ulla) dun caudal máximo de 406,7 m3/ano de augas residuais industriais depuradas e dun caudal máximo de 168,63 m3/ano de augas residuais asimilables a domésticas depuradas procedentes das instalacións dunha estación de servizo asentada na autovía AG-11, p. k. 7+700 – lugar de Imo (t. m. Dodro). As augas residuais industriais de escorrega xeradas na zona de subministro de combustibles e na zona de descarga e as augas residuais industriais de lavado de vehículos son conducidas para o seu tratamento a un decantador de lodos e areas de 5.000 L de volume e de dimensións 2 m de diámetro e 2,15 m de lonxitude e posteriormente a un separador de hidrocarburos de 6 L/s de capacidade, de dimensións 2,3 x 1,18 x 1,212 m, e cun volume de 2.500 L; logo do cal existe un decantador-separador de aproximadamente 6.000 L de capacidade. O efluente depurado vértese por infiltración no terreo (cunca do río Ulla) mediante unha zanxa filtrante de 9 m de lonxitude, 0,85 m de profundidade e 0,5 m de ancho, no punto de coordenadas UTM (ETRS89): X=522.175; Y=4.728.335. As augas residuais asimilables a domésticas procedentes da cociña, logo do seu tratamento nun separador de graxas de dimensións 1,15 x 0,67 x 0,56 m, son tratadas, conxuntamente coas augas residuais asimilables a domésticas procedentes dos baños nun sistema de depuración compacto composto por unha arqueta de desbaste de 20 mm de luz de paso e de dimensións 1 x 0,7 x 0,6 m e unha fosa séptica de decantación-dixestión con filtro biolóxico de 12.550 L de volume deseñada para 50 habitantes equivalentes, de 1,6 m de diámetro e 6,55 m de lonxitude, e posteriormente vertidas por infiltración no terreo (cunca do río Ulla) mediante unha zanxa filtrante de 12 m de lonxitude, 0,85 m de profundidade e 0,5 m de ancho, no punto de coordenadas UTM (ETRS89): X=522.176; Y=4.728.320. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 14 de decembro de 2020 Xefa da Área de Vertidos - Mateo David Francisco Ricardo Rawlings Ribacoba
24/12/2020 | Administración LocalMunicipal
Narón
Intervención
Modificación calendario do contribuínte 2020

Por resolución do Concelleiro Delegado de Facenda, de data 18.12.2020 aprobouse a modificación do calendario do contribuínte do exercizo 2020 nos seguintes termos literais: “1º.- A aprobación da modificación do calendario do contribuínte para o exercizo 2020 de modo que as listas cobratorias correspondentes aos padróns fiscais do ano 2020 das taxas pola ocupación do dominio público local con mesas, cadeiras e elementos análogos e padrón das taxas pola ocupación do dominio público local polo feirón non se someterán ao cobro ata o exercizo 2021 incluíndose no calendario fiscal do dito exercizo.2º.- Publicar a modificación do calendario fiscal do contribuínte no Boletín Oficial da Provincia e na páxina web do Concello para a súa difusión e xeral coñecemento.3º.- A modificación do calendario do contribuínte para o exercizo 2020 é susceptible de recurso na vía contencioso administrativa por quenes sexan titulares de dereitos e intereses lexítimos, sen que a interposición do recurso interrumpa a súa aplicación.” O que se publica para xeral coñecemento Narón, 21 de decembro de 2020 A alcaldesa- presidenta Marián Ferreiro Díaz
24/12/2020 | Administración LocalMunicipal
Ortigueira
Secretaría
Aprobación definitiva do expediente de modificación de créditos núm.81/2020 na modalidade de credito extraordinario núm.3/2020 e num.82/2020 na modlidde de suplemento de credito 2/2020

ANUNCIO APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.81/2020 NA MODALIDADE DE CREDITO EXTRAORDINARIO N.º 3/2020 E NUM.82/2020 NA MODLIDDE DE SUPLEMENTO DE CREDITO 2/2020 O Concello Pleno, en sesión ordinaria do día 12 de novembro de 2020, aprobou inicialmente o expediente número 943/2020 de modificación de créditos número 81/2020 do vixente orzamento municipal na modalidade de crédito extraordinario número 3/2020, por un importe total de 9.278,99 euros, e modificación de créditos número 82/2020 do vixente orzamento municipal na modalidade de suplemento de crédito número 2/2020, por un importe total de 77.629,86 euros En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 198 de data 20 de novembro de 2020 e no taboleiro electrónico de edictos do Concello, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: Ortigueira 21 de decembro de 2020 O Alcalde Juan Vicente Penabad Muras
24/12/2020 | Administración LocalMunicipal
Sobrado
Aprobación definitiva do expediente de modificación de créditos nº 15/2020 do Orzamento en vigor, na modalidade de transferencia de créditos entre aplicacións de gastos de distinta área de gasto

O 26.11.2020 aprobouse inicialmente polo Pleno o expediente de modificación de créditos nº 15/2020, na modalidade de transferencia de créditos entre aplicacións de gastos de distinta área de gasto do orzamento en vigor. O expediente someteuse a exposición pública mediante a súa publicación no taboleiro de anuncios e no BOP núm.204, do 30.11.2020, sen que se presentase ningunha alegación. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario, o que se publica a efectos do artigo 169.1 por remisión do artigo 177.2, do TRLFL: Sobrado, 23 de decembro de 2020. O alcalde Luis Lisardo Santos Ares
24/12/2020 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Corrección erros calendario laboral 2021

Advertido un erro na resolución de 6 de novembro de 2020 desta Xefatura Territorial – publicada no Boletín Oficial da Provincia da Coruña número 191 do mércores 11 de novembro de 2020- polo que se determinan as festas do calendario laboral para os concellos da provincia da Coruña para o ano 2021 e, concretamente na determinación dun dos festivos correspondentes ao Concello de Santa Comba, é necesario realizar a seguinte corrección, de conformidade co disposto no artigo 109.2 da Lei 39/2015 de 1 de outubro, do Procedemento Administrativo Común das Administracións Públicas: Na páxina 3/4 do anuncio número 2020/8190 onde di: Debe dicir: O que se fai público no Boletín Oficial da Provincia para o seu debido cumprimento. A Coruña, a 18 de decembro de 2020 O Xefe Territorial P. V. O xefe do Servizo de Coordinación Administrativa e Xestión Económica Artigo 57.3 Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade Jaime Maria Trina Reilly Sanchez de Ocaña
24/12/2020 | Administración LocalMunicipal
Narón
Departamento de Obras e Urbanismo
Anuncio de aprobación definitiva dun proxecto de normalización de fincas no Lg. Cotelo-Pedroso

A Xunta de Goberno local en sesión de data 17 de decembro de 2020 aprobou definitivamente o proxecto de normalización de fincas sitas no Lg. Cotelo- Pedroso, asinado polo enxeñeiro técnico agrícola Adolfo David Samantha Maria Laguia Naudin en data 08.09.2020, presentado no rexistro municipal de entrada o 08.09.2020 (núm.14463), promovido por Avelina Rufi Terebent, Pedro German Patricia Milagros Cancelo Dambolenea, Daniel Cesar Irma Elizabeth Vimos Boukich, Francisca Vanesa Berridge Gosalvez e Abdus Plank Genin, no que se inclúen as parcelas con referencias catastrais 2413201NJ7221S0001HA, 2413202NJ7221S0001WA e 2413210NJ7221S0001QA. Contra o presente acordo poderase interpoñer recurso potestativo de reposición perante o órgano que ditou o acto, no prazo dun mes, conforme o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, previsto no artigo 46 da Lei 29/1998, do 13 de xullo, reguladora da xurisdición contencioso-administrativa, perante o Xulgado do Contecioso-Administrativo, con sede en Ferrol, no prazo de dous meses a partir do día seguinte ao desta publicación. Poderá utilizar, non obstante, calquera outro recurso que estime pertinente. Narón, 21 de decembro de 2020. A alcaldesa Marián Ferreiro Díaz.
24/12/2020 | Administración LocalMunicipal
Cerceda
Secretaría
Resolución de aprobación da relación provisional de persoas admitidas e excluídas na bolsa funcionarios interinos do grupo A, subgrupo A1, escala administración especial, subescala técnica, denominación arquitecto

Mediante Decreto da Alcadía-Presidencia 1113/2020 de 21/12/2020, adoptouse o seguinte acordo: Rematado o prazo de presentación de instancias para participar no proceso selectivo para a creación dunha bolsa de emprego para proceder á provisión temporal de prazas mediante o nomeamento de funcionarios interinos da Grupo A, Subgrupo A1, Escala Administración Especial, Subescala Técnica, denominación Arquitecto, publicado no Boletín Oficial da Provincia de A Coruña n.º 201, de 25/11/2020 e a súa corrección de erros publicada en BOP 206, de 2/12/2020. No uso das facultades que me confire o art.21 da Lei 7/1985, do 2 de abril, reguladora das bases do Réxime Local 1.º.–Aprobar a seguinte relación provisional de persoas admitidas e excluidas para a participación no referido proceso selectivo, indicando, as causas de exclusión, de ser o caso: 2.º.–Outorgar o prazo de cinco días hábiles, a contar desde o seguinte ó de publicación da presente Resolución no Boletín Oficial da Provincia de A Coruña, para a presentación das reclamacións oportunas ou a emenda dos defectos existentes, nos términos do artigo 68 a Lei 39/2015, do 1 de outubro, do procedemento administrativo común das administracións públicas.” Cerceda, 21 de decembro de 2020. O Alcalde-Presidente, Juan Manuel Rodríguez García.
24/12/2020 | Administración LocalMunicipal
Lousame
Aprobación provisional padrón lixo 2021

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2021. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2021. O número de recibos ascende a 1.376 e o importe total 121.091,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, 18 de decembro de 2020. Asdo.: Mª Teresa Villaverde Pais, alcaldesa.
24/12/2020 | Administración LocalMunicipal
Sada
Secretaría
Resolución da convocatoria da comisión de servizos dun posto de policía Unidade Seguridade Cidadán PS 45-2020

O Alcalde ditou o 22 de decembro a resolución núm.2810/2020, que a continuación se transcribe: “Considerando que polo Decreto núm.2346/2020, do 6 de novembro, aprobouse, entre outras, a convocatoria para a cobertura a través de comisión de servizos dun posto do Concello de Sada co código da Relación de Postos de Traballo (RPT): 020005, denominado: Policía Unidade Seguridade Cidadán, polo período de un ano prorrogable prorrogable por tempo igual, agás interrupción polas causas legalmente establecidas ou cobertura definitiva do posto. (BOP núm.192, 12-11-2020), convocatoria que foi corrixida polo Decreto núm.2472/2020, o 17 de novembro (BOP núm.198, 20-11-2020). Resultando que rematado o prazo de presentación de instancias só se presentou a aspirante DªYolanda Pilar Crovetto Greene, co DNI núm. ** 692 80* *, funcionaria de carreira do Ayuntamiento de Murcia, a cal cumpre os requisitos necesarios. Considerando que no expediente consta o informa favorable da Xunta de Goberno Local do Ayuntamiento de Murcia, administración onde presta servizos a aspirante, o cal foi remitido por dita administración co núm. de rexistro: 202090000002815, do 21 de decembro. Considerando o disposto no artigo 64 do Real Decreto 364/1995, de 10 de marzo, polo que se aproba o Regulamento Xeral de Ingreso do Persoal do Estado ao Servizo da Administración Xeral do Estado e de Provisión de postos de traballo e Promoción Profesional dos funcionarios civís da Administración Xeral do Estado. Considerando a idoneidade da único aspirante presentada, en base ao disposto na convocatoria e de conformidade coas atribucións que me confiren o artigo 21.1) da Lei 7/1985, de 2 de abril, Reguladora das Bases de Réxime Local, RESOLVO: 1º.-Conceder a DªYolanda Pilar Crovetto Greene, co DNI núm. ** 692 80* *, funcionaria de carreira do Ayuntamiento de Murcia, en situación de servizo activo, pertencente á categoría de axente da Policía Local, o desempeño en comisión de servizos dun posto do Concello de Sada código da RPT: 020005 denominado: Policía Unidade Seguridade Cidadán, con efectos do 1 de xaneiro de 2021, polo período de un ano prorrogable por tempo igual, agás interrupción polas causas legalmente establecidas ou cobertura definitiva do posto.2º.-Notificar esta resolución á Eduarda Maria Kewalramani Espriu e comunicarlla ao Ayuntamiento de Murcia.3º.-Publicar a adxudicación da comisión de servizos no BOP da Coruña. A partir do día seguinte da data de publicación transcorrerá o prazo establecido na convocatoria para a toma de posesión.”. O que se publica para xeral coñecemento. Sada, 22 de decembro de 2020 O Alcalde.: Alvaro Juan Simoes Villamartin
24/12/2020 | Administración LocalMunicipal
Rianxo
Secretaría
Aprobación definitiva do crédito extraordinario 2/2020

O Pleno Municipal do Concello de Rianxo, na súa sesión ordinaria do 26/11/2020, acordou aprobar inicialmente o expediente do crédito extraordinario 2/2020. O anuncio de exposición pública figura no BOP núm.204, do 30/11/2020. Transcorrido o prazo de 15 días hábiles, previsto no artigo 169.1 e 177.2 da Lei 2/2004, do 5 de marzo, polo que se aproba o texto refundido das facendas locais, sen que se presentaran alegacións, a aprobación inicial enténdese elevada a definitiva. De acordo cos anteditos artigos, procédese á publicación do resumo por capítulos do orzamento a día de hoxe, tendo en conta o crédito extraordinario 2/2020. Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, 23 de decembro de 2020 A alcaldesa accidental, María del Carmen Figueira Ares
24/12/2020 | Administración LocalMunicipal
Ferrol
Xestión Tributaria
Padrón aparcadoiro A Magdalena correspondente ó mes de xaneiro do 2021

O día 18/12/2020 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de XANEIRO de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 18 de decembro de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
24/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.58350 Concello de Narón

CLAVE: DH. V15.58350 O CONCELLO DE NARÓN, de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 18/12/2017 para o vertido ao rego Vello (cunca do río Grande de Xubia) de augas residuais domésticas depuradas procedentes do sistema de depuración asentado no lugar de Sedes (t. m. Narón); en relación co caudal de vertido e co tratamento de depuración das augas residuais, logo da modificación do sistema de depuración autorizado para dar servizo aos núcleos dos Barreiros, O Camiño Novo, O Carballo, A Feira do Trece, Martianes, O Rapadoiro, As Salgueiras, Vilallonte e ás vivendas das inmediacións da estrada AC-112, pertencentes á parroquia de Sedes (t. m. Narón). As augas residuais domésticas procedentes do saneamento dos núcleos dos Barreiros, O Camiño Novo, O Carballo, A Feira do Trece, Martianes, O Rapadoiro, As Salgueiras, Vilallonte e das vivendas das inmediacións da estrada AC-112, pertencentes á parroquia de Sedes (t. m. Narón) son tratadas nun sistema de depuración deseñado para 500 habitantes equivalentes, asentado no lugar de Sedes (t. m. Narón), e que consta de: – Tamiz con parafuso sen fin. – Tanque de sedimentación primaria cun volume de 25 m3. – Dous reactores biolóxicos de biodiscos, cada un de 8,7 m de lonxitude e 2,55 m de anchura. – Tanque de sedimentación final cun volume de 7,40 m3. As augas residuais domésticas depuradas (36.500 m3/ano) vértense ao rego Vello (cunca do río Grande de Xubia) mediante condución de PVC de 315 mm de diámetro e 20 m de lonxitude, no punto de coordenadas UTM: X=569.050; Y=4.821.719 –datum ETRS89–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 18 de decembro de 2020 Xefa da Área de Vertidos - Melvin Ubiña Baixeras
23/12/2020 | Administración LocalMunicipal
Narón
Departamento de Obras e Urbanismo
Ampliación da vixencia da Disposición transitoria segunda da Ordenanza municipal reguladora das terrazas dos locais de hostalaría

En data 22 de xullo de 2020 foi publicado no Boletín Oficial da provincia o texto da Ordenanza municipal reguladora das terrazas dos locais de hostalaría pola que se establecía unha Disposición transitoria (segunda) para situacións extraordinarias causadas por alertas sanitarias ou calquera outra circunstancia excepcional asimilable, na que se recollían unha normas urbanísticas complementarias ás establecidas no corpo normativo da Ordenanza en vigor. A vixencia da dita Disposición transitoria segunda, actualmente a causa da crise sanitaria provocada pola Covid- 19, tiña un prazo de duración predeterminado ata o 31 de decembro do presente ano, sen prexuízo da facultade da Alcaldía- Presidencia de ampliar o mesmo, en virtude na previsión recollida na Disposición Adicional Terceira, e consonte tamén o punto 5 da propia Disposición transitoria segunda. Tendo en conta a situación actual da pandemia mundial da Covid-19, a Alcaldía deste Concello resolveu o 16.12.2020 ampliar a vixencia da aplicación da antedita Disposición Transitoria segunda da Ordenanza municipal reguladora das terrazas dos locais de hostalaría ata o vindeiro 31 de decembro de 2021. O que se publica no Boletín Oficial da provincia para xeral coñecemento. Narón, 18 de decembro de 2020. A alcaldesa Marián Ferreiro Díaz.
23/12/2020 | Administración LocalMunicipal
Arteixo
Educación
Axudas ao estudo curso 2020/2021-concesión inicial axudas liña 2 (material escolar)

ANUNCIO de publicación das listaxes definitivas de axudas ao estudo para familias con descendentes escolarizados de liña 2 (comedor) curso 2020/2021 aprobadas en Xunta de Goberno Local de 17 de decembro de 2020 Están publicadas na web municipal (www.arteixo.org) e no taboleiro de edictos do Concello, as listaxes definitivas de axudas ao estudo da liña 2 (axudas material escolar) curso 2020/2021 aprobadas en Xunta de Goberno de 17 de decembro de 2020. As persoas interesadas poderán interpoñer recurso de reposición contra o presente acordo no prazo de 1 MES contado dende o día seguinte á publicación do presente anuncio perante o mesmo órgano que o ditou. Arteixo, 18 de decembro de 2020 Asina dixitalmente na data do documento electrónico.- Inés Ramos Álvarez Concelleira delegada en materia de Igualdade, Servizos Sociais, Sanidade e Educación.
23/12/2020 | Administración LocalMunicipal
Boiro
Padrón escola música curso 2020-2021

Por Decreto de Alcaldía número 1111/2020 de data 17 de decembro de 2020 foi aprobado o seguinte Padrón Fiscal: Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Establecéndose os prazos de cargo en conta dos recibos domiciliados os días: · 1º pago 4 de xaneiro de 2021. · 2º pago 4 de febreiro de 2021. · 3º pago: 5 de abril de 2021. Rematado o prazo de ingreso en voluntaria, declárase executable o recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 17 de decembro de 2020 O Alcalde-Presidente José Ramón Romero García
23/12/2020 | Administración LocalMunicipal
Arzúa
Aprobación definitiva de expediente de modificación de crédito

O Pleno da Corporación, en sesión extraordinaria celebrada o día 23 de novembro de 2020 acordou aprobar inicialmente o expediente de modificación de créditos na modalidades de suplemento de crédito 4/2020 SC por importe de 148.214,38 €. O citado expediente considerase definitivamente aprobado ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RDLei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento prorrogado para o ano 2020, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 18 de decembro de 2020 O alcalde Asdo. José Luis García López
23/12/2020 | Administración LocalMunicipal
Carral
Substitución do señor alcalde pola señora 1ª tenente de alcalde por ausencia (21 e 22 de decembro de 2020)

O día 18 de decembro de 2020 esta Alcaldía ditou decreto, segundo o cal, debendo ausentarme do meu posto por motivos persoais durante os días 21 e 22 de decembro de 2020 e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, 1.-Que me substitúa en todas as miñas funcións durante tales días a Ovidiu Dan Atmani Manselgas, Dª Susana Guimarey García.2.-A substitución no exercicio das miñas atribucións producirá efectos dende o día 21 de decembro de 2020, sen prexuízo da preceptiva publicación deste decreto no Boletín Oficial da Provincia. Carral, 18 de decembro de 2020 O ALCALDE Francisco Javier Gestal Pose
23/12/2020 | Administración LocalMunicipal
Cee
Aprobación inicial de padróns fiscais da taxa pola prestación do servizo do Mercado de Abastos e Postos do Mercado Dominical, correspondentes ao exercicio de 2021

Téndose aprobado provisionalmente, mediante resolución da Alcaldía, os padróns fiscais da taxa pola prestación do servizo de Mercado de Abastos e Postos do Mercado Dominical, correspondentes ao exercicio de 2021, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, 17 de decembro do 2020 A ALCALDESA Margarita Lamela Louzán
23/12/2020 | Administración LocalMunicipal
Camariñas
Delegación das funcións da Alcaldía o día 14 decembro de 2020 no primeiro tenente de alcalde por ausencia

ANUNCIO DELEGACIÓN DAS FUNCIÓNS DA ALCALDÍA O DÍA 14 DE DECEMBRO DE 2020 NO PRIMEIRO TENENTE DE ALCALDE POR AUSENCIA Por ausentarme da Alcaldía o día 14 de decembro de 2020, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO.–Delegar as funcións da Alcaldía o día 14 de decembro de 2020 no 1.º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 15 de decembro de 2020. A alcaldesa Asdo.: Sandra Insua Rial
23/12/2020 | Administración LocalMunicipal
Neda
Anuncio modificación puntual da RPT para a catalogación dun posto de 2ª actividade no corpo de Policía Local

De conformidade co disposto no artigo 202.2 da Lei 2/2015 do emprego público de Galicia, sométese a información pública por un prazo de 20 días, durante o que se poderán presentar as reclamacións e suxestións que se estimen pertinentes. Transcorrido o devandito prazo, a aprobación elevarase a definitiva se non se formularon reclamacións, suxestións ou alegacións. En caso contrario, a relación de postos de traballo deberá ser obxecto de aprobación definitiva logo da resolución das reclamacións, suxestións ou alegacións presentadas. Neda, 18 de decembro de 2020. O Alcalde, Asdo.: Ángel Alvariño Saavedra.
23/12/2020 | Administración LocalMunicipal
Neda
Anuncio de aprobación inicial da modificación e Texto refundido da Ordenanza reguladora das actividades extractivas de madeira nos montes e espazos forestais do Concello de Neda

Polo presente faise público que o Pleno deste Concello, na sesión ordinaria celebrada o día 14/12/2020, aprobou inicialmente a modificación e Texto refundido da Ordenanza reguladora das actividades extractivas de madeira nos montes e espazos forestais do Concello de Neda. De conformidade co disposto no artigo 49. b) da Lei 7/1985, do 2 de abril, Reguladora das Bases do Réxime Local, ábrese trámite de información pública, por prazo de trinta días, a contar desde o seguinte ao de publicación do presente edicto no BOP, durante o cal as persoas interesadas poderán examinar o expediente e formular as reclamacións que estimen oportunas. De non formularse reclamacións, entenderase definitivamente adoptado o acordo ata entón provisional. Neda, 18 de decembro de 2020. O Alcalde, Asdo.: Ángel Alvariño Saavedra.